CONSILIUL LOCAL AL  MUNICIPIULUI CRAIOVA

HOTĂRÂREA NR. 128

         Consiliul Local al Municipiului Craiova, întrunit în şedinţa ordinară din data de 26.02.2009;

          Având în vedere raportul nr.18980/2009 întocmit de Serviciul Registrul Agricol Măsurători Topo prin care se propune atribuirea în folosinţă gratuită, către Mitropolia Olteniei – Arhiepiscopia Craiova, a unui teren situat în municipiul Craiova, str. Fraţii Goleşti,  în vederea construirii unei biserici cu hramul „Sf. Vasile cel Mare” şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;

În conformitate cu prevederile Hotărârii Guvernului nr.2139/2004 pentru aprobarea Catalogului privind clasificarea şi duratele normale de funcţionare a mijloacelor fixe;


În temeiul art.36 alin.2 lit.c, art.124, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă atribuirea în folosinţă gratuită, pe o perioadă de 49 ani, către Mitropolia Olteniei – Arhiepiscopia Craiova, a unui teren aparţinând domeniului privat al municipiului Craiova, în suprafaţă de 500 mp, situat în str. Fraţii Goleşti, identificat conform anexei care face parte integrantă din prezenta hotărâre, în vederea construirii unei biserici cu hramul „Sf. Vasile cel Mare”.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Registrul Agricol Măsurători Topo, Direcţia Economico - Financiară şi Mitropolia Oltenia vor aduce la îndeplinire prevederile prezentei hotărâri.


PREŞEDINTE DE ŞEDINŢĂ,
      CONTRASEMNEAZĂ,


       SECRETAR,

      Dorin Constantin MĂRGĂRIT 
     Nicoleta MIULESCU

